stanford-oval/wikipedia huggingface dataset:
Sale el Sol
הלחנה וכתיבה

האלבום ושיריו מסמלים את חזרתה של שאקירה לשורשיה העתיקים, כיוון שהאלבום משלב סגנונות של רוק ופופ שהושפעו מאוד מהמוזיקה הלטינית והקולומביאנית. שאקירה אמרה כי יש שלושה כיוונים מוזיקליים באלבום: אחד רומנטי, השני רוק אנד רול, והשלישי והאחרון לטיני-טרופי. היא פירטה על הכיוון הרומנטי של האלבום ואמרה כי: "הכיוון הרומנטי זה כיוון שלא נכנסתי אליו בשלוש השנים האחרונות, אבל פתאום זה בא אליי ולא יכולתי לוותר על הכיוון הזה. יש שירים שהם מאוד אינטנסיביים, מאוד רומנטיים". הדוגמאות שהביאה שאקירה לכיוון הרומנטי שבאלבום, כוללות בלדות כמו: "Antes de las Seis" ו-"Lo Que Más"; שאקירה גם אמרה שיהיו באלבום: "שירים עם קולות עצובים, ורגשיים". בנוסף, שאקירה ניגנה בפסנתר לטובת כמה שירים מן האלבום. שאקירה אמרה על האלבום כי: "התחלתי את הקריירה שלי כאמן רוק ואז עברתי לפופ, אז זה היה כיף לפגוש מחדש את הצד הזה של האישיות האמנותית שלי".
זה כאילו שגיליתי את עצמי מחדש. אתה מושפע מכל מה שאתה שומע ברדיו, מכל הביקורות, הדירוגים וחוות הדעת. אבל אז פתאום אתה מבין שכל מה שאתה צריך לכתוב זה על מה שבתוכך - לא להסתכל החוצה, אלא להסתכל בפנים.
שיר הנושא מהאלבום "Sale el Sol", שנקרא גם על שם האלבום, הוא בסגנון רוק אלטרנטיבי עם שילוב של גיטרה, ואילו "Devoción", הוא בסגנון של רוק אלטרנטיבי שמושפע מסגנון הטכנו, שבו שאקירה "מכה את כל השומעים, וההשראה היא מארנה רוקרס", על פי סטיבן תומאס ארלוויין, מבקר מוזיקה מ-AllMusic. השיר "Tu Boca", שזכה לביקורות חיוביות ממבקרי המוזיקה, מוצא השפעה מוזיקלית מסגנון הגל החדש. "Islands" היא גרסת כיסוי לשירם המוכר של הלהקה הבריטית, The xx. בגרסת הכיסוי שאקירה הוסיפה שורות ובתים משלה ובנוסף, שינתה גם את הלחן בחלק מן הבתים הרגילים של השיר.
כשהתייחסה לתוכן הלירי של האלבום, שאקירה אמרה שיש כמה שירים: "אשר נועדו למועדונים, ואין להם משמעות נוספת באלבום". ב-"Rabiosa", שאקירה סיפרה כי הוא עוסק בתחום המיני, וכי הוא עוסק בזוגיות ואהבה. "Loca", מבטא את התנהגותה הבלתי יציבה והאובססיבית של שאקירה כלפי אהובה, ומפה ניתן לו שמו. שאקירה גם אמרה כי ישנם שירים באלבום אשר "יישארו בלבם ובתודעתם של האנשים, ואפילו יזכרו לנצח". היא תיארה את רשימת הרצועות כרשימה של - "שירים שיש להם כוח להאכיל את היחסים של האנשים ואת מצבי הרוח שלהם". על פי בילבורד, שיר הנושא "Sale el Sol", מורכב ממילים "שמעוררות תקווה ומלאות באופטימיות", המוקדשות לסופר-כותב וזמר הרקע של שאקירה, גוסטבו סראטי, ששהה בתרדמת לקראת הוצאת האלבום. "Antes de las Seis" עוסק בסוגיות של געגועים, חרטות ובדידות. שאקירה אמרה כי כל השירים הללו נכתבו "בצורה אישית ואינטימית ושכרגע, היא לא חושבת, היא פשוט מוציאה את הכל דרכם".
יציאה וקידום

האלבום יצא לאור ברחבי העולם ב-19 באוקטובר 2010, ובאותו הזמן היה זמין להורדה דיגיטלית בחנות האייטונס. הגרסה האנגלית שיצאה לאלבום בשם The Sun Comes Out, יצאה לאור גם כן באותו היום, והיא מכילה בדיוק את אותה רשימת רצועות; כשההבדל היחידי הוא בסדר רשימת ההשמעה.
יציאה וקידום > סינגלים

"Loca" - יצא לאור ב-10 בספטמבר 2010, כסינגל הראשון מן האלבום. את השיר כתבו שאקירה, אדוארד בלו ופיטבול, והוא הופק על ידי שאקירה. השיר זכה להצלחה עולמית בכך שהצליח לכבוש צמרות מצעדים רבות ביניהן; פולין, ספרד, ולוניה, צ'כיה, ושווייץ. מכירותיו של השיר הסתכמו בעולם בכ-5 מיליון עותקים, דבר אשר הופך אותו לאחד מן השירים הנמכרים ביותר בכל הזמנים, ובנוסף לכך, גם בקריירה של שאקירה. הווידאו קליפ הנלווה שיצא לשיר זכה להצלחה רבה גם כן, כאשר נכון לפברואר 2018, סיכום צפיות הקליפ בגרסה האנגלית והספרדית עולה על למעלה מ-646 מיליון צפיות, דבר אשר הופך אותו לתשיעי הנצפה ביותר שלה.
"Sale el Sol" - יצא לאור ב-4 בינואר 2011, כסינגל השני מן האלבום. את השיר כתבו והפיקו שאקירה ולואיס פרננדו אוצ'ואה. מכירותיו של השיר הסתכמו בכלמעלה מ-175,000 עותקים בכל העולם, דבר אשר הופך אותו לאחד משיריה הפחות מוצלחים של שאקירה. מונה הצפיות של הווידאו קליפ הנלווה שיצא לשיר עולה על למעלה מ-100 מיליון צפיות, דבר אשר הופך אותו לקליפ ה-24 של שאקירה שעבר את רף הצפיות הזה.
"Rabiosa" - יצא לאור ב-8 באפריל 2011, כסינגל השלישי מן האלבום. את השיר כתבו שאקירה, ארמנדו פרז ואדוארד בלו, והוא הופק על ידי שאקירה, לואיס אוצ'ואה וג'וש אברהם. השיר הצליח להגיע בשבוע הראשון לצאתו היישר אל צמרת המצעד הספרדי, ובכך הפך אותה לאחת מן הזמרות עם הכי הרבה שירים שהעפילו לצמרת מצעד זה. הווידאו קליפ הנלווה שיצא לשיר צולם במועדון, ובמהרה הפך לוויראלי כאשר מונה הצפיות שלו עולה על למעלה מ-229 מיליון צפיות.
"Antes de las Seis" - יצא לאור ב-21 באוקטובר 2011, כסינגל הרביעי מן האלבום, וכסינגל השיווקי הראשון מן האלבום. השיר הופק ונכתב על ידי שאקירה ולסטר מנדז. השיר נכשל בעולם ומכירותיו עומדות על כ-70,000 עותקים. בספרד הצליח השיר גם כן להעפיל לצמרת המצעד.
"Addicted to You" - יצא לאור ב-13 במרץ 2012, כסינגל החמישי והאחרון מן האלבום. את השיר כתבו שאקירה, אל קאטה ולואיס פרננדו אוצ'ואה, והוא הופק על ידי שאקירה. מכירותיו של השיר עומדות על כ-740,000 עותקים בעולם. במצעדים השיר לא זכה להצלחה רבה, אך בשיאו הצליח להעפיל לצמרת המצעד הפולני. הווידאו קליפ הנלווה שיצא לסינגל הצליח להחזיר לו את תשומת הלב שאבדה ממנו, ומונה הצפיות שלו עולה על למעלה מ-200 מיליון צפיות.
יציאה וקידום > סיבוב הופעות

אמצעי קידום נוסף שנקטה בו שאקירה הוא יציאה לסיבוב ההופעות החמישי שלה, "The Sun Comes Out World Tour" בשלהי 2010. האתר הרשמי של שאקירה הכריז לראשונה על שלושת המופעים הראשונים שלהם תצא, ב-3 במאי 2010, ובהמשך הכריז על 22 מופעים נוספים שעתידים להתקיים באמריקה הלטינית. סיבוב ההופעות היה צפוי להסתיים ב-29 באוקטובר באותה שנה באילינוי, אך באמצע יוני באותה השנה, הזמרת הודיעה כי היא מאריכה את סיבוב ההופעות גם באירופה, ומוסיפה שם 22 מופעים נוספים, אשר חלקם התקיימו; בלונדון, פריז ופרנקפורט. בשנת 2011, הזמרת החליטה להאריך את סיבוב ההופעות בפעם השלישית בעקבות הצלחתו הרבה, והודיעה על מופעים נוספים שעתידים להתקיים שוב בפריז, קרואטיה, רוסיה, ספרד ושווייץ.
רשימת השירים של סיבוב ההופעות הכילה בכל אחד מן המופעים את, "Antes de las Seis","Gordita","Loca","Sale el Sol" ו-"Waka Waka (This Time for Africa)". צורת הבמה בכל אחד מן המופעים הייתה בצורת האות "T", והיא נבחרה בצורה זו כדי לאפשר לצופים לראות את שאקירה בקלות. בכל אחד מן המופעים הוצב מסך גדול מאחורי הבמה, שעליו הוצגו אפקטים חזותיים שונים, שעוצבו על ידי סוכנות מיתוג הבידור Loyalkaspar. בכל אחד מן המופעים לבשה שאקירה חולצה ושרשרת בצבע זהב, ומכנסי עור מהודקים. כששרה את השירים שאותם הגדירה שאקירה כ-"מרגשים", היא לבשה שמלה ורודה עם קפוצ'ון, חצאית פלמנקו, ושמלה כחולה ונוצצת, שהשתרעה על שטח נרחב מהבמה.
כל המופעים זכו לביקורות חיוביות מצד המבקרים, ואף רבים מהם שיבחו את הכריזמה ששאקירה הציגה בכל מופע. מבחינה מסחרית, סיבוב ההופעות זכה להצלחה רבה, כאשר דורג במקום ה-40 ברשימת - "50 סיבובי ההופעות הרווחיים ביותר שהתקיימו בדרום-אמריקה" של פולסטר, כאשר הצליחה לגייס סכום של כ-16.9 מיליון דולר באמריקה הדרומית בלבד, עם סך מכירות בהיקף של כ-524,723 כרטיסים שנמכרו. בצפון אמריקה, סיבוב ההופעות מכר בממוצע 9,335 כרטיסים בכל מופע, ובסך הכל נמכרו 205,271 כרטיסים. סיבוב ההופעות דורג במקום ה-20 ברשימת - "25 סיבובי ההופעות המצליחים ביותר", שנערכה על ידי פולסטר גם כן. בסך הכל גרף סיבוב ההופעות סכום של כ-53.2 מיליון דולר, ומכירות הכרטיסים נמנו בכ-692,064 כרטיסים שנמכרו בשנת 2011 בלבד. באמצע סיבוב ההופעות יצא לאור אלבום ההופעה הרביעי של שאקירה, אשר צולם בפריז, צרפת. אלבום ההופעה יצא לאור ב-5 בדצמבר 2011, בשם Live from Paris, ונכון למרץ 2018, מכירותיו בעולם מסתכמות בכ-500 אלף עותקים.
ביקורות

| דירוגים מקצועיים> ציונים משוקללים.מקור | דירוגים מקצועיים> ציונים משוקללים.ציון |
| --- | --- |
Metacritic: 89/100
ציוני ביקורות
מקור: ציון
AllMusic: 
בילבורד: 91/100
אנטרטיינמנט ויקלי: A
רולינג סטון: 
חדשות סיאטל: חיובית
סטנפורד טיימס: חיובית
טרה USA: חיובית
וושינגטון פוסט: חיובית
ב-Metacritic, קיבל האלבום ציון של 89 מתוך 100, ובכך הפך לאלבום שקיבל את הדירוג הגבוה ביותר אי פעם של שאקירה. קרלוס קווינטנה מ-About.com, שיבח את הניסיון של שאקירה להתעסק עם צלילי המרנגה באלבום, וציין כי "הסגנון החדשני שלה אינו מסתיים לעולם, והוא נותן לנו אינדיקציה לאבולוציה האמנותית שלה ולאינטרסים המוזיקליים הנוכחיים שלה" וכי - "האלבום הוא אחד מהאלבומים הטובים ביותר שיש". סטיבן תומאס ארלוויין מ-AllMusic, העניק לה ביקורת חיובית מאוד, וציין כי: "גישת הכלל-עולמית של שאקירה, מוסיפה רבות לטיב האלבום", והוסיף כי: "האלבום לא נשמע פשוט או מעובד מדי אלא, הוא קל ונוח". הסקירה של בילבורד על האלבום הייתה גם כן חיובית ביותר, והיא ציינה כי האלבום הוא "בלתי נשכח".
ג'יימס ריד מבוסטון גלוב כתב כי האלבום הזה אינו דומה בשום צורה שהיא ל-She Wolf, וזה מוכיח ששאקירה צועדת "צעד נוסף קדימה, דבר שאינו מובן מאליו לאמן שרק לעיתים נדירות מביט לאחור". מייקל טוב מחדשות הבידור השבועי טען כי לאלבום יש חשיבות רבה, והעניק לו ציון "A", והוסיף כי האלבום "נהדר". ישו יאנז-רייס מצפון אריזונה, אמר ששיר הנושא מן האלבום, הוא אחד מן השירים הטובים ביותר של שאקירה. מייקל טומבס מסאטל פוסט-אינטליינסר אמר כי האלבום מציג את האופטימיות שיש בשאקירה. ג'ניפר שפר מאוניברסיטת סטנפורד דיילי אמרה כי: "הכוח העצום של האקורדים הקוליים של שאקירה הוא בבירור מוקד האלבום". אליסון סטיוארט חשה שהאלבום הוא חלון ראווה לקולה "המדהים" של שאקירה, והגיעה למסקנה כי, "בעוד שהאלבום לא בהכרח הרפתקני, הוא מספק תצוגה טובה יותר לקסמיה האינסופיים של שאקירה מאשר קודמיו". קרלוס מאסיאס אמר כי האלבום הוא בינוני וכי הוא מספק, אך לא בהכרח טוב.
ביקורות > שבחים והכרה

האלבום נכלל ברשימת האלבומים הטובים ביותר של שנת 2010, שנערכה על ידי AllMusic. בטקס הענקת פרסי המוזיקה הלטינית בשנת 2011, האלבום היה מועמד בקטגוריית – "אלבום השנה", ובקטגוריית - "אלבום הפופ הוואקלי של השנה", וזכה בקטגוריה השנייה. באותה שנה הועמד אלבום בקטגוריית "אלבום השנה", בטקס פרסי המוזיקה של בילבורד, אך הפסיד ל-Euphoria של אנריקה איגלסיאס. בטקס פרסי המוזיקה של בילבורד הלטיני, זכתה שאקירה בשני פרסים, שעליהם הועמדה עם האלבום. בטקס פרמיוס יובנטוד 2011, האלבום היה מועמד בקטגוריית - "Lo Toco Todo" (אלבום ה-DVD של השנה), ובאותו טקס הוא היה מועמד גם בקטגוריית – "אלבום השנה".
בטקס פרסי פרמיוס לו נוסטרו בשנת 2012, זכה האלבום בקטגוריית – "אלבום הפופ של השנה". באותה שנה, הועמד האלבום בקטגוריית – "האלבום הספרדי של השנה", בטקס "Premios Oye!".
בסקר השנתי של Pazz & Jop שנערך על ידי מגזין הוילג' ווייס, האלבום התברג במקום ה-256 ברשימת 1000 האלבומים הטובים ביותר לשנת 2010.
מיקומי שיא

|   ‏‏‏  מצעדים ודירוגים (2010–2012)> מדינה |   ‏‏‏  מצעדים ודירוגים (2010–2012)> מצעד |   ‏‏‏  מצעדים ודירוגים (2010–2012)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 3 |
|  איטליה | מצעד האלבומים האיטלקי | 1 |
|  ארצות הברית | בילבורד 200 | 7 |
|  ארצות הברית | מצעד האלבומים הלטיניים | 1 |
|  ארצות הברית | מצעד אלבומי הפופ הלטיניים | 1 |
|  ארצות הברית | מצעד האלבומים הדיגיטליים | 4 |
|  גרמניה | GfK – טופ 100 | 6 |
|  דנמרק | היטליסטן | 27 |
|  הולנד | מצעד 100 האלבומים ההולנדיים | 10 |
|  הונגריה | Mahasz | 4 |
|  ולוניה | אולטראטופ 40 | 1 |
|  יוון | IFPI Greece | 2 |
|  מקסיקו | טופ 100 – מקסיקו | 1 |
|  ספרד | PROMUSICAE | 1 |
|  פולין | ZPAV | 2 |
|  פורטוגל | מצעד האלבומים הפורטוגזי (AFP) | 1 |
|  פינלנד | המצעדים הפיניים הרשמיים | 23 |
|  פלנדריה | אולטראטופ 50 | 8 |
|  צ'כיה | ČNS IFPI | 6 |
|  צרפת | SNEP | 1 |
|  קנדה | מצעד האלבומים הקנדי | 11 |
|  קרואטיה | טופ ליסטה | 1 |
|  רוסיה | טופ-היט | 4 |
|  שוודיה | סוורייטופליסטן | 19 |
|  שווייץ | המצעד השווייצרי | 2 |
|   ‏‏‏  מצעדי סוף שנה (2010)> מדינה |   ‏‏‏  מצעדי סוף שנה (2010)> מצעד |   ‏‏‏  מצעדי סוף שנה (2010)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 42 |
|  איטליה | מצעד האלבומים האיטלקי | 21 |
|  ארצות הברית | בילבורד 200 | - |
|  ארצות הברית | מצעד האלבומים הלטיניים | 6 |
|  ארצות הברית | מצעד אלבומי הפופ הלטיניים | 4 |
|  הונגריה | Mahasz | 19 |
|  ולוניה | אולטראטופ 40 | 35 |
|  ספרד | PROMUSICAE | 13 |
|  פולין | ZPAV | 43 |
|  פלנדריה | אולטראטופ 50 | 97 |
|  צרפת | SNEP | 11 |
|  שווייץ | המצעד השווייצרי | 13 |
|   ‏‏‏  מצעדי סוף שנה (2011)> מדינה |   ‏‏‏  מצעדי סוף שנה (2011)> מצעד |   ‏‏‏  מצעדי סוף שנה (2011)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 42 |
|  איטליה | מצעד האלבומים האיטלקי | 45 |
|  ארגנטינה | ארגנטינה הוט 100 | 5 |
|  ארצות הברית | בילבורד 200 | - |
|  ארצות הברית | מצעד האלבומים הלטיניים | 4 |
|  ארצות הברית | מצעד אלבומי הפופ הלטיניים | 3 |
|  הונגריה | Mahasz | 35 |
|  ולוניה | אולטראטופ 40 | 16 |
|  ספרד | PROMUSICAE | 13 |
|  פורטוגל | מצעד האלבומים הפורטוגזי (AFP) | 7 |
|  פלנדריה | אולטראטופ 50 | 34 |
|  צרפת | SNEP | 10 |
|  שווייץ | המצעד השווייצרי | 15 |
|   ‏‏‏  מצעדי סוף שנה (2012)> מדינה |   ‏‏‏  מצעדי סוף שנה (2012)> מצעד |   ‏‏‏  מצעדי סוף שנה (2012)> מיקום שיא |
| --- | --- | --- |
|  ארצות הברית | בילבורד 200 | - |
|  ארצות הברית | מצעד האלבומים הלטיניים | 17 |
|  ארצות הברית | מצעד אלבומי הפופ הלטיניים | 6 |
|   ‏‏‏  מצעדי סוף שנה (2017)> מדינה |   ‏‏‏  מצעדי סוף שנה (2017)> מצעד |   ‏‏‏  מצעדי סוף שנה (2017)> מיקום שיא |
| --- | --- | --- |
|  ארצות הברית | בילבורד 200 | - |
|  ארצות הברית | מצעד האלבומים הלטיניים | 38 |
|  ארצות הברית | מצעד אלבומי הפופ הלטיניים | 9 |
|   ‏‏‏  מצעדי עשור (2010–2019)> מדינה |   ‏‏‏  מצעדי עשור (2010–2019)> מצעד |   ‏‏‏  מצעדי עשור (2010–2019)> מיקום שיא |
| --- | --- | --- |
|  ארצות הברית | בילבורד 200 | - |
|  ארצות הברית | מצעד האלבומים הלטיניים | 14 |
נתוני מכירות

| מקום | תארים | מכירות |
| --- | --- | --- |
| אוסטריה (IFPI Austria) | פלטינה | 20,000 |
| איטליה (FIMI) | פלטינה 2× | 120,000 |
| ארגנטינה (CAPIF) | פלטינה | 40,000 |
| ארצות הברית (RIAA) | יהלום (לטיני) | 600,000 |
| בלגיה (BEA) | פלטינה | 30,000 |
| גרמניה (BVMI) | פלטינה | 200,000 |
| הונגריה (MAHASZ) | פלטינה | 6,000 |
| ונצואלה (APFV) | פלטינה | 14,034 |
| מקסיקו (AMPROFON) | פלטינה 3× | 180,000 |
| ספרד (PROMUSICAE) | פלטינה 2× | 120,000 |
| פולין (ZPAV) | פלטינה 2× | 40,000 |
| פורטוגל (AFP) | פלטינה | 20,000 |
| צ'ילה (IFPI Chile) | זהב | 5,000 |
| צרפת (SNEP) | יהלום | 500,000 |
| קולומביה (ASINCOL) | יהלום | 200,000 |
| רוסיה (NFPF) | פלטינה | 10,000 |
| שוודיה (GLF) | זהב | 20,000 |
| שווייץ (IFPI Switzerland) | פלטינה 2× | 60,000 |
סיכום
| בכל העולם | — | 4,000,000 |
 מכירות + הזרמת מדיה בלבד
היסטוריית יציאות לאור

| אזור | תאריך יציאה | חברת תקליטים | מקור |
| --- | --- | --- | --- |
| שווייץ | 15 באוקטובר 2010 | אפיק |  |
| גרמניה | 15 באוקטובר 2010 | סוני מיוזיק אנטרטיינמנט |  |
| צרפת | 1 באוקטובר 2010 | ג'ייב |  |
| ארצות הברית | 19 באוקטובר 2010 | אפיק |  |
| יפן | 3 בנובמבר 2010 | סוני מיוזיק יפן |  |
| בריטניה | 8 בנובמבר 2010 | RCA |  |
| אוסטרליה | 8 בנובמבר 2010 | אפיק |  |
אדם נאג'

אדם נאג' (בהונגרית: Ádám Nagy; נולד ב-17 ביוני 1995) הוא כדורגלן הונגרי המשחק כקשר בקבוצת פיזה.
קריירת מועדונים

נאג' החל לשחק כדורגל בקבוצת הילדים של סנטלרינץ שה. בגיל 17, עבר לפורטוגל לאחר שהצטרף לקבוצת VSI ריו מאיור, מועדון שהוקם כפרויקט על ידי המוסד האקדמי האנגלי לקידום כדורגל, "VisionPro Sports Institute". הפרויקט הובל על ידי שחקני הפרמייר ליג לשעבר איאן רייט ומארק יוז, ששמו לעצמם למטרה לשבח כדורגלנים בין הגילאים 16–19 מהמדינות פורטוגל, הונגריה, אנגולה, ויילס, אנגליה, קונגו וספרד. הפרויקט עצמו נכשל והגיע לסיום במרץ 2013.
בסיום הפרויקט, נאג' חזר להונגריה, וחתם במחלקת הנוער של פרנצווארוש. בעונת 2013–2014, החל לשחק בקבוצת המילואים של מועדונו במסגרת הליגה ההונגרית השלישית. משחקו הראשון בקבוצת המילואים היה -24 באוגוסט 2013, בהפסד הביתי 0–2 מול פלסוטארקאני. ב-30 באוגוסט 2015, כבש את שערו הראשון, גם במסגרת קבוצת המילואים של פרנצווארוש, בניצחון 0–7 מול אבש. ב-12 במאי 2015, נאג' ערך בכורה רשמית בקבוצה הבכירה של מועדונו, כאשר שותף במשחק הניצחון הביתי 0–3 מול בודפשט הונבד במסגרת גביע הליגה ההונגרית. ארבעה ימים לאחר מכן, שיחק את משחקו הראשון בליגת העל ההונגרית, במשחק הניצחון 0–1 מול פאקס. ב-20 במאי 2015, נאג' סייע לקבוצתו לזכות בגביע ההונגרי, לאחר ששיחק 70 דקות במשחק הגמר. ב-2 באפריל 2016, נאג' זכה עם פרנצווארוש באליפות הונגריה, למרות הפסד 1–2 מול דברצן.
ב-14 ביולי 2016 חתם נאג' בבולוניה 1909 האיטלקית שם שיחק שלוש עונות. באוגוסט 2020 חתם בבריסטול סיטי מליגת המשנה האנגלית.
קריירה בינלאומית

נאג' ערך את הופעת הבכורה שלו עבור הנבחרת ההונגרית ב-7 בספטמבר 2015, לאחר שנכנס כמחליף בדקה ה-23 במקומו של אקוש אלק, במשחק תיקו ה-1-1 מול צפון אירלנד במסגרת מוקדמות יורו 2016. הוא נכלל על סגל הנבחרת ההונגרית לטורניר הגמר של יורו 2016 בצרפת, בעקבות כך, נכלל ברשימת 10 הכישרונות הצעירים של הטורניר שפורסמה על ידי ספורטס אילוסטרייטד יחד עם שחקנים דוגמת קינגסלי קומאן, יוליאן דרקסלר ורפאל גריירו. ב-14 ביוני 2016, שיחק את משחקו הראשון ביורו 2016, כאשר שותף במשחק הניצחון 0–2 של נבחרתו מול אוסטריה באצטדיון החדש של בורדו, בורדו, צרפת. נכלל בסגל נבחרת הונגריה ליורו 2020. נכלל בסגל נבחרת הונגריה ליורו 2024.
תארים > פרנצווארוש

ליגת העל ההונגרית: 2015-2016
הגביע ההונגרי: 2014-2015, 2015-2016
גביע הליגה ההונגרית: 2014-2015
הסופרקאפ ההונגרי: 2015
הערות שוליים

↑  Ryan Dabbs last updated, Hungary Euro 2024 squad: Marco Rossi's full team, fourfourtwo.com, ‏2023-09-21 (באנגלית)
| נבחרת הונגריה – יורו 2016 |
| --- | --- | --- |
|  1 קיראי •  2 לאנג •  3 קורהוט •  4 קדאר •  5 פיולה •  6 אלק •  7 ג'וג'אק •  8 נאג' •  9 סאלאי •  10 גרה •   11 נמאת' •  12 דיבוס • 13 בדה •  14 לוברנצ'יץ' • 15 קליינהייזלר • 16 פינטר • 17 ניקוליץ' • 18 שטיבר • 19 פרישקין • 20 גוזמיץ' • 21 בשה • 22 גולאצ'י • 23 יוהאס • מאמן: שטורק |  1 קיראי •  2 לאנג •  3 קורהוט •  4 קדאר •  5 פיולה •  6 אלק •  7 ג'וג'אק •  8 נאג' •  9 סאלאי •  10 גרה •   11 נמאת' •  12 דיבוס • 13 בדה •  14 לוברנצ'יץ' • 15 קליינהייזלר • 16 פינטר • 17 ניקוליץ' • 18 שטיבר • 19 פרישקין • 20 גוזמיץ' • 21 בשה • 22 גולאצ'י • 23 יוהאס • מאמן: שטורק | הונגריה |
| נבחרת הונגריה – יורו 2020 |
| --- | --- | --- |
|  1 גולאצ'י •  2 לאנג •  3 קצקש •  4 אט. סאלאי •  5 פיולה •  6 אורבן •  7 נגו •  8 נאג' •  9 אד. סאלאי •  10 צ'רי •   11 הולנדר •  12 דיבוס • 13 שאפר •  14 לוברנצ'יץ' • 15 קליינהייזלר • 16 גזדאג • 17 ר. ורגה • 18 סיגר • 19 ק. ורגה • 20 שאלאי • 21 בוטקה • 22 בוגדאן • 23 ניקוליץ' • 24 שן • 25 האן • 26 בולה • מאמן: רוסי |  1 גולאצ'י •  2 לאנג •  3 קצקש •  4 אט. סאלאי •  5 פיולה •  6 אורבן •  7 נגו •  8 נאג' •  9 אד. סאלאי •  10 צ'רי •   11 הולנדר •  12 דיבוס • 13 שאפר •  14 לוברנצ'יץ' • 15 קליינהייזלר • 16 גזדאג • 17 ר. ורגה • 18 סיגר • 19 ק. ורגה • 20 שאלאי • 21 בוטקה • 22 בוגדאן • 23 ניקוליץ' • 24 שן • 25 האן • 26 בולה • מאמן: רוסי | הונגריה |
| נבחרת הונגריה – יורו 2024 |
| --- | --- | --- |
|  1 גולאצ'י •  2 לאנג •  3 באלוג •  4 סאלאי •  5 פיולה •  6 אורבן •  7 נגו •  8 א. נאג' •  9 אדם •  10 סובוסלאי •   11 קרקז •  12 דיבוס • 13 שאפר •  14 בולה • 15 קליינהייזלר • 16 גזדאג • 17 סטיילס • 18 ז'. נאג' • 19 ורגה • 20 שאלאי • 21 בוטקה • 22 סאפאנוש • 23 צ'ובוט • 24 דרדאי • 25 הורבאט • 26 קטה • מאמן: רוסי |  1 גולאצ'י •  2 לאנג •  3 באלוג •  4 סאלאי •  5 פיולה •  6 אורבן •  7 נגו •  8 א. נאג' •  9 אדם •  10 סובוסלאי •   11 קרקז •  12 דיבוס • 13 שאפר •  14 בולה • 15 קליינהייזלר • 16 גזדאג • 17 סטיילס • 18 ז'. נאג' • 19 ורגה • 20 שאלאי • 21 בוטקה • 22 סאפאנוש • 23 צ'ובוט • 24 דרדאי • 25 הורבאט • 26 קטה • מאמן: רוסי | הונגריה |
אותון, מלך יוון

אותון מלך יוון נכנס לנַאפְפְּלִיוֹ. פטר פון הס, 1835.
אותון מלך יוון (ביוונית: Όθων, Βασιλεύς της Ελλάδος‏; 1 ביוני 1815 – 26 ביולי 1867) היה אציל מבית ויטלסבאך, ששימש כמלך הראשון של יוון המודרנית וכן כנסיך בוואריה.
יוון, שהכריזה ב-1821 על עצמאותה מהאימפריה העות'מאנית, הפכה עשר שנים אחר-כך למונרכיה בהתאם להחלטת המעצמות הגדולות בריטניה, צרפת ורוסיה (הסכם לונדון, 1832) ובערבותן.
מוצאו

אוטו נולד בזלצבורג, אוסטריה, והיה בנם השני של לודוויג הראשון מלך בוואריה ותרזה, נסיכת סקסוניה-הילדבורגהאוזן. דרך אחד מאבותיו, יוהאן השני, דוכס בוואריה, היה הוא נצר לשושלות הקיסרים הביזנטים קומננוס (אנ') ולסקאריס (אנ').
בחירתו

כאשר הוחלט שיוון תהייה מונרכיה, הוחלט שמלך יוון לא יהיה אחד מחברי בתי המלוכה של המעצמות שהיו מעורבות בהסכם לונדון (1832), משפחות המלוכה ומשפחות האצולה היו מעורבות זו בזו והיה קשה למצוא מועמד מתאים. ההצעה הראשונה הוגשה ללאופולד, נסיך סקסוניה-קובורג-גותה (שמאוחר יותר הומלך למלך הבלגים הראשון) אולם הוא סירב כי המדינה המוצעת נראתה לו קטנה מדי וענייה מדי. לפיכך פנו לנסיך מממלכת בוואריה.
שנות מלכותו הראשונות

כאשר נבחר אוטו למלך, חילצו המעצמות הבטחה מאביו כי ימנע ממנו לנקוט פעולות נגד האימפריה העות'מאנית; הן אף התעקשו כי תוארו יהיה "מלך יוון" ולא "מלך היוונים", ממנו השתמעה הטענה על מיליוני היוונים שחיו עדיין תחת שלטון הטורקי. הנסיך הצעיר, שטרם מלאו לו שמונה-עשרה, הגיע ליוון על סיפונה של הפריגטה הבריטית אה"מ "מדגסקר" ועימו 3,500 חיילים בווארים ושלושה יועצים בווארים, ששימשו כמועצת עוצרים. מי שעמד בראש מועצה זו היה שר הכספים לשעבר של בוואריה, הרוזן יוזף לודוויג פון ארמנספרג. בריטניה ובנק רוטשילד, אשר התחייבו להלוות כספים לממשלת יוון, עמדו על כך שיושת פיקוח קפדני על ארמנספרג. בתוך זמן קצר הוכבד עול המיסים על היוונים יותר משהיה תחת השלטון הטורקי, וכך החליפו היוונים את העריצות העות'מאנית השנואה, שאותה הכירו, בממשלת ביורוקרטים זרים, "בווארוקטיה" (Βαυαροκρατία), אותה תעבו. זאת ועוד, אוטו לא גילה יחס של כבוד למנהגי המקום. בשל היותו קתולי אדוק נחשב בעיני היוונים לכופר; הוא מעולם לא המיר את דתו, שכן הובטח לו כי יוכל להישאר קתולי משום היותו המלך הראשון של השושלת המלוכה היוונית החדשה. ברם, חוקת 1843 קבעה כי יורשו יצטרך להיות אורתודוקסי.
שנות מלכותו הראשונות של אותון התבלטו בהקמת בתי ספר ובתי חולים ובכלל זה בית הספר המלכותי לאומנויות.
ב-1836 ביקר אוטו בגרמניה ונישא לדוכסית אמליה מאולדנבורג (21 בדצמבר 1818 – 20 במאי 1875), בתם של אוגוסט, הדוכס הגדול של אולדנבורג ואדלהייד, נסיכת אנהלט-ברנבורג-שאומבורג-הוים. החתונה לא נערכה ביוון, כי אם באולדנבורג, ב-22 בנובמבר 1836. הזוג לא העמיד יורש, והמלכה החדשה איבדה את חינה בעיני הציבור בשל התערבותה בענייני השלטון. אוטו לא היה נאמן לגמרי לרעייתו, וניהל קשר אינטימי עם בת האצילים הבריטית ג'יין דיגבי (Jane Digby).
מיד עם שובו ליוון פיטר אוטו את ארמנספרג ממשרת ראש הממשלה בשל חתרנותו תחתיו. ברם, חרף ציפיותיהם הגבוהות של היוונים, מונה איגנץ פון רונדהרט (Ignaz von Rundhart) הבווארי לראש הממשלה, והענקת החוקה נדחתה שוב. ניסיונותיו של אוטו להפיס את רגשותיהם הלאומיים של היוונים על ידי מאמץ להרחבת גבולות הממלכה, כמו ההצעה ב-1841 לרכוש את כרתים, נכשלו ורק סיבכו אותו עם המעצמות הגדולות.
הפיכת ה-3 בספטמבר

המלך אותון ניסה לתפקד כמונרך אבסולוטי, אך כפי שכתב תומאס גלנט (Thomas Gallant), "הוא לא היה אכזר דיו כדי שיחששו מפניו, לא רחמן דיו כדי שיאהבו אותו ולא מוכשר מספיק כדי שיכבדוהו." ב-1843 הגיע חוסר שביעות הרצון של הציבור ממנו לדרגת משבר, ונשמעו קריאות להנהגת חוקה. אוטו סירב בתחילה להעניק חוקה, אך מיד עם עזיבת החיילים הגרמנים את הממלכה, התחוללה הפיכה צבאית. ב-3 בספטמבר 1843 התקהלו בכיכר שלפני הארמון באתונה חיילים רגלים בפיקוד קולונל דימיטרי קלרגיס (Καλλέργης) והקפטאן יואניס מקריאניס (Μακρυγιάννης), ממפקדי המורדים במלחמת העצמאות היוונית. החיילים, אליהם הצטרף גם חלק גדול של תושבי עיר הבירה הקטנה, סירבו להתפזר אלא אם כן יסכים המלך להעניק חוקה; הם תבעו כי חברי מועצת המלך יהיו יוונים, כי תוקם אספה לאומית שתתכנס במועדים קבועים, וכי המלך אוטו יודה אישית למנהיגי ההתקוממות. מכיוון שנותר ללא חייליו הגרמנים, נענה אותון לדרישות ההמון, חרף התנגדותה העיקשת של המלכה. כדי להנציח לדורות את אירועי ספטמבר 1843, הוחלף שמה של הכיכר ל"כיכר החוקה" (Πλατεία Συντάγματος).
יוקרת המלך, שנשענה על תמיכת המעצמות הגדולות בו, אך בעיקר על תמיכת בריטניה, נפגעה בתקרית פסיפיקו בשנת 1850, כאשר שר החוץ הבריטי פלמרסטון שיגר שייטת אוניות מלחמה בריטיות להטיל הסגר מן הים על נמל פיראוס, כדי להכריח את ממשלת יוון לשלם פיצויים על נזקים שנגרמו לנתין בריטי.
"רעיון יוון הגדולה" (Μεγάλη Ιδέα, "מגאלי אידאה"), חלומה של יוון לכונן מדינה שתכלול בתחומה את ארץ יוון והפזורות היווניות, הובילה את אוטו להשתעשע ברעיון להצטרף למלחמת קרים נגד טורקיה ב-1853; היוזמה נכשלה ונסתיימה בהתערבות מחודשת של המעצמות הגדולות ובהסגר ימי שני על פיראוס. ב-1861 ניסה סטודנט בשם אריסטידיס דוסיוס (בנו של הפוליטיקאי קונסטנטינוס דוסיוס) להתנקש בחיי המלכה אמליה. ניסיון ההתנקשות זכה לתמיכה גלויה של הציבור ביוון, אך גם עורר רגשות אהדה ספונטניים למוסד המלוכה ולזוג המלכותי.
גלותו ומותו

ב-1862, אחרי דיכוי מרד של חיל המצב בנאפפליו, בעודו בביקור בפלופונסוס, פרצה הפיכה חדשה באתונה, אלא שהפעם הקימו המורדים ממשלה זמנית וכינסו אספה לאומית. שגרירי המעצמות הגדולות דחקו במלך שלא להתנגד, והמלך ורעייתו מצאו מקלט באוניית מלחמה בריטית, ושבו לבוואריה. הם לקחו איתם את סמלי המלכות היווניים, שנקנו בבוואריה ב-1832.
אוטו הוסיף ללבוש בשנות גלותו את המדים המסורתיים, השמורים כיום רק לחיילי המשמר הנשיאותי ביוון; כשפרץ ב-1866 המרד בכרתים נגד הטורקים, תרם למורדים חלק גדול מהונו לשם קניית נשק. הוא הורה לשמור בסוד עד אחרי מותו את דבר עזרתו למרד, כדי לא לסבך את מלכה החדש של יוון, גאורגיוס הראשון.
אוטו מת בארמון הבישופים לשעבר של במברג, גרמניה, ונקבר בכנסיית התאטינים (Theatinerkirche) במינכן.
איילון וייטנאמי

איילון וייטנאמי (שם מדעי: Tragulus versicolor; ידוע גם כאיילון כסוף-גב) הוא מין של פרסתן קטן מעלה גירה בסוג איילון שבמשפחת האיילוניים, המצוי ככל הנראה אך ורק בווייטנאם. ההתייחסות הראשונה אליו כמין נפרד הייתה על ידי הזואולוג הבריטי אולדפילד תומאס אשר ציין בשנת 1910 שיש בינו לבין איילון גדול ואיילון זוטר שני הבדלים, אף על פי שחוקרים רבים לפני כן ואחרי כן עדיין התייחסו אליו כתת-מין של איילון ענק. מחקר משנת 2004, גילה לפחות 3 הבדלים מורפולוגיים במבנה הגולגולת משאר המינים בסוג - מה שתומך בדעה שהוא מהווה מין בפני עצמו, וכך מקובל כיום להתייחס אליו. בשל הדמיון הרב שלו לשני המינים הנזכרים, הביולוגיה שלו כמו גם תפוצתו המלאה אינה ידועה כמעט. שמו המדעי נגזר מלטינית כדלהלן: "Tragulus" = תיש קטן בהתייחס לגודלו. "versicolor" = צבע כסוף בהתייחס לצבע הפרווה בגבו. בשל זהירותו הרבה של מין זה, באזורים ההרריים של וייטנאם שגור בפי המקומיים הביטוי "פחדן כמו איילון".